PMIndiaData/PMIndiaSum huggingface dataset:
কেবিনেতনা ইন্দস্ত্রীশিং অমসুং এদভান্স তেক্নোলোজীশীংগী লমদা তেংবাং পীনবগী মতাংদা ভারত অমসুং য়ুনাইতেদ আরব এমিরেতস (য়ু.এ.ই.)কী মরক্তা মেমোরেন্দম ওফ অন্দরস্তেন্দিংগী অয়াবা পীখ্রে

প্রধান মন্ত্রী, শ্রী নরেন্দ্র মোদীনা থৌবুরেল ওইদুনা পাংথোকখিবা কেন্দ্রগি কেবিনেতনা ঙসি ইন্দস্ত্রিশিং অমসুং েদভান্স তেক্নোলোজীশিংগী লমদা কোওপরেশন পীননবা ভারত অমসুং য়ুনাইতেদ আরব এমিরেতস (য়ু.এ.ই.)গী মরক্তা বাইলেতরেল মেমোরেন্দম ওফ অন্দরস্তেন্দিং (এম.ও.য়ু.) অমা খুৎয়েক পীননবগী প্রোপোজল অদুবু অয়াবা পীখ্রে। চা্খৎলক্লিবা ভারত-য়ু.এ.ই.গী ইকোনোমিক অমসুং কমর্সিয়েলগী ওইবা মরি অসিনা লৈবাক অনি অসিগী মরক্তা লৈরিবা য়াম্না য়াংনা দাইভর্সিফাই তৌরক্লিবা অমসুং হেন্না চেৎশিল্লক্লিবা নাকল অনিমক্কী ওইবা মরি অসিবু মরা চেৎশিনহনবদা অমসুং কনখৎহনবদা য়াম্না চাউবা থৌদাং লৌরি। ভারত-য়ু.এ.ই. বাইলেতরে ত্রেদ অসি ১৯৭০দা চহি অমদা য়ু.এস. দোলর মিলিয়ন ১৮০ (করোর ১৩৭৩) ওইখিবা অদু য়ু.এস. দোলর বিলিয়ন ৬০ (লুপা করোর লাখ ৪.৫৭)দা হেনগৎলকখ্রে, মসিনা য়ু.এ.ই. অসিবু চাইনা অমসুং য়ু.এস.এ.গী মতুংদা চহি ২০১৯-২০গীদমক্তা ভারতকী খ্বাইদগী চাউবা ত্রেদিং পার্তনর ওইরি। মসিগী মথক্তা চহি ২০১৯-২০২০গীদমক্তা য়ু.এস.দোলর বিলিয়ন ২৯ (লুপা করোর লাখ ২.২১)গী এক্সপোর্ত ভেল্যুগা লোইননা য়ু.এ.ই. অসি (য়ু.এস.কী মতুংদা) ভারতকী অনিশুবা খ্বাইদগী চাউবা এক্সপোর্ত দেস্তিনেশন্নি। য়ু.এ.ই. অসি য়ু.এস.দোলর বিলিয়ন ১৮ (লুপা করোর লাখ ১.৩৭)গী চাউরাকপা ইনভেস্তমেন্তকা লোইননা ভারত্তা নিপানশুবা খ্বাইদগী চাউবা ইনভেস্তরনি। য়ু.এ.ই.দা ভারতকী ইনভেস্তমেন্ত অসি চাউরাক্না বু.এস. দোলর বিলিয়ন ৮৫ মুক্নি (লুপা করোর লাখ ৬.৪৮)। ভারত অমসুং য়ু.এ.ই.না ১৮/০২/২০২২দা বাইলেতরেল “কমপ্রেহেন্সিব ইকোনোমিক পার্তনরশিপ এগ্রীমেন্ত” (সি.ই.পি.এ.) খুৎয়েক পীনখি। মসিগী এগ্রীমেন্ত অসিদা মথংগী চহি মঙা অসিদা ভারত অমসুং য়ু.এ.ই.গী মরক্তা লৈরিবা ত্রেদ অদু য়ু.এস. দোলর বিলিয়ন ৬০ (লুপা করোর লাখ ৪.৫৭)দগী য়ু.এস. দোলর বিলিয়ন ১০০ (লুপা করোর লাখ ৭.৬৩) হেনগৎপা য়াবগী পোতেন্সিয়েল লৈ। এম.ও.য়ু. অসিনা মখাদা পীরিবা হিরমশিং অসিদা নাকল অনিমক্তা কান্নগদবা মওংদা তেংবাং পীননবগী পান্দম থম্লি: ক. ইন্দস্ত্রিশিংগী সপ্লাই চেন রেজিলিয়েন্স হেনগৎহনবা খ. রিন্যুৱেবল অমসুং ইনর্জী এফিসিয়েন্সী গ. হেল্থ অমসুং লাইফ সাইন্সেস ঘ. স্পেস সীস্তেমশিং ঙ. আর্তিফিসিয়েল ইন্তেলিজেন্স চ. ইন্দস্ত্রী ৪.০ য়াহনগদবা তেক্নোলোজীশিং ছ. স্তেন্দার্দাইজেশন, মেত্রোলোজী, কনফোর্মিতী এসেসমেন্ত, এক্রিদিতেশন, অমসুং হলাল আর্তিফিকেশন। এম.ও.য়ু. অসিনা ইনভেস্তমেন্তশিং, তেক্নোলোজী ত্রান্সফর অমসুং ইন্দস্ত্রীশিংদা মরু ওইবা তেক্নোলোজীশিং শীজিন্নদুনা লৈবাক অনিমক্কী ইন্দস্ত্রীশিংগী মপাঙ্গল কনখৎহনবা অমসুং চাউখৎহনবদা পান্দম থম্লি। মসিনা ইকোনোমীদা এমপ্লোইমেন্ত জেনরেত তৌরগনি। এম.ও.য়ু. ইমপ্লিমেন্ত তৌবা অসিনা মরু ওইনা রিন্যুৱেবল ইনর্জী, আর্তিফিসিয়েল ইন্তেলিজেন্স, ইন্সত্রী ইনেব্লিং তেক্নোলোজীশিং অমসুং হেল্থ অমসুং লাইফ সাইন্সতা ম্যুচুৱল কোওপরেশন লমশীংদা রিসর্চ অমসুং ইন্নোভেশন হেনগৎহল্লগনি। মসিনা হায়রিবা সেক্তরশিং অসিদা চাউখৎহল্লগনি, দোমেস্তিক প্রোদক্সন হেনগৎহল্লগনি, এক্সপোর্ত হেনগৎহ্লগনি অমসুং ইমপোর্তশিং হন্থহল্লগনি। এম.ও.য়ু. অসি খুৎয়েক পীনবনা ভারত অসিবু মীপাল তাংদনা মরোমদোম লেপচবা ঙম্বা ভারত অমা ওইহন্নবগী ঐখোয়গী ইকাইখুম্নরবা প্রধান মন্ত্রীগী খোল্লাও, আত্মানির্ভর ভারতকী পান্দম অদুবু মপুং ফাহল্লগনি।
মন্ত্রীমন্দলনা ভারত অমসুং স্বাজিলেন্দগী মরক্তা হেল্থ অমসুং মেদিসিনগী লমদা তেংবাং পীননবগীদমক তৌনবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং স্বাজিলেন্দগী মরক্তা হেল্থ অমসুং মেদিসিনগী লমদা তেংবাং পীননবগীদমক তৌনবা য়ানা ৱারোলদা অয়াবা পীখ্রে। য়ানা ৱারোল অসি ২০১৮গী এপ্রিল ৯দা খুৎয়েক পীনখিবনি। য়ানা ৱারোল অসিনা মখাগী লমশিং অসিদা তেংবাং পীনগনি:- i) দ্রগ & ফার্মাসীগী পোত্থোকশিং; ii) কঞ্জুম তৌবা য়াবা মেদিকেলগী পোত্থোকশিং; iii) মেদিকেল রিসর্স; iv) মেদিকেল ইক্বিপমেন্ত; v) পব্লিক হেল্থ; vi) লৌনগনবা লাইনাদগী ঙাকথোকপা অমদি য়েংশিনবা; vii) হেল্থ তুরিজম; অমসুং viii) ম্যুচুয়েল ইন্তরেস্তকী ওইবা অতোপ্পা লমশিং। য়ানা ৱারোল অসি ইমপ্লিমেন্ত তৌবদা য়েংশিন্নবা অমদি মখা তানা পাকথোক চাউথোকহন্নবা ৱার্কিং গ্রুপ অমা লিংখৎলগনি।
ছত্তিসগরদা প্রধান মন্ত্রীঃ জাঞ্জঙ্গির-চম্পাদা পাংথোকপা কিসান সম্মেলন্দা ৱা ঙাংখ্রে, মরু ওইবা চাউখৎ-থৌরাংগী প্রোজেক্ত কয়ামরুমগী উরেপ-উয়ুং তমখ্রে

প্রধান মন্ত্রী শ্রী নরেন্দ্র মোদীনা ঙসি ছত্তিগরদা চৎখ্রে। জাঞ্জগির–চম্পাদা, মহাক্না থাইনদগী চৎনরক্লবা হেন্দলুম অমসুং লৌউ–শিংউগী এগজিবিসন অমা য়েংখি। মহাক্না নেস্নেল হাইৱে প্রোজেক্তশিং অমসুং পেন্দ্রা–অনুপ্পুর ৩ শুবা রেলৱে লাইনগী উরেপ–উয়ুং তমখি। প্রধান মন্ত্রীনা কেন্দ্র অমসুং রাজ্য সরকারশিংগী তোঙান তোঙানবা ৱেলফেয়র স্কিমশিংগী কান্নবা ফংলবশিংদা সর্তিফিকেৎসু য়েন্থোকখি। অচৌবা কিসান সম্মেলন অমদা ৱা ঙাংলদুনা প্রধান মন্ত্রীনা হান্নগী প্রধান মন্ত্রী শ্রী অতল বিহারী ভাজপেয়ীবু, মহাক্না অনৌবা রাজ্য অহুম – উত্ত্রাখন্দ, ঝারখন্দ অমসুং ছত্তিসগর শেমখি হায়না নীংশিংখি। প্রধান মন্ত্রীনা হায়খি মদুদি রাজ্য পুম্নমক্না খোংজেল য়াংনা চাউখৎলক্লিবা অসি মহাক্কী চাউখৎ–থৌরাংগী মিৎয়েং অদুননি। প্রধান মন্ত্রীনা শাফু পীরদুনা হায়খি মদুদি সরকার অসি চাউখৎপগী মাইকৈদা লাইনীং ওইরি অমসুং মীয়ামগী অনীংবা–অপাম্বা থুংহনবা পাম্মি। প্রধান মন্ত্রীনা হায়খি মদুদি ঐখোয়না মীয়ামগী পুন্সিবু লাইথোকহনবা পাম্মি। শ্রী নরেন্দ্র মোদীনা হায়খি মদুদি সরকারনা ভোৎ বেঙ্ক নত্ত্রগা মীখলদা মাই পাক্ননবা থৌরাং শেম্বদা থাজবা থমদে। মহাক্না হায়খি মদুদি মহাক্কী পান্দমদি অনৌবা, ছত্তিসগর অমা শেম্বনি। প্রধান মন্ত্রীনা হায়খি মদুদি সবকা সাথ, সবকা বিকাসকী মিশনগা লোইননা মাংদা চখৎলি, মসিগা লোইননা মহাক্না শাফু পীরদুনা হায়খি মদুদি কেন্দ্র সরকারনা লৌমীশিংদা কান্নবা পীগদবা মখোয়গী হক ফংহন্নবা য়াম্না কন্না হোৎনরি। প্রধান মন্ত্রীনা হায়খি মদুদি প্রধান মন্ত্রী কিসান সম্পদা য়োজনা অসি মিশন অসিদা কান্নবা পুরক্লি। প্রধান মন্ত্রীনা মসিসু হায়খি মদুদি তেক্নোলোজীগী থোংদা লৌমীশিংগী য়াইফনবগীদমক্তা থবক পাইখৎলি, মসিগী মখাদা মুদ্রা স্বাস্থ্য কার্দ অমসুং ফসল বীমা য়োজনাগুম্বা স্কিমশিংগী থোংদা লৌমীশিংদা কান্নবা ফংহল্লি। প্রধান মন্ত্রীনা নীংশিংখি মদুদি অখন্নবা মীওই খর–খক্তমক য়াইফ–থৌরাংশিংগী কান্নবা ফংনরম্বা মতম অমা লৈরম্মি, অমসুং শেঞ্জা–থুমজানা লৈঙাকলোন অসিবু লৈখা তাহল্লম্মি। প্রধান মন্ত্রীনা শাফু পীরদুনা হায়খি মদুদি ঐখোয়না পুম্নমক্কী চাউখৎ–থৌরাংগী মতাংদা অরেপ্পা ফোংদোক্লি, কেন্দ্র সরকারনা ২০২২ ফাওবদা মীপুম খুদিংমক্কী য়ুম ফংহনবা পাম্লি। প্রধান মন্ত্রীনা হায়খি মদুদি অমাংশঙ শাবগী থবক অসি মিশন অমগুম্না পাইখৎখি। মহাক্না হায়খি মদুদি উজ্জ্বলা য়োজনাগী মখাদা লাইরবশিংদা চাক থোংনবগীদমক গ্যাস কনেক্সন পীখি, অদুগা হৌজিক, সৌভাগ্য য়োজনাগী মখাদা য়ুমথো খুদিং মৈ ফংহনবগী থবক পাইখৎলি।
মন্ত্রীমন্দলনা ১২ শুবা প্লান পেরদকী ৱাংমদা ইন্দিয়ন ইন্সতিত্যুৎ ওফ কোর্পোরেৎ এফিয়র্সকা মরি লৈনবা স্কিম মখা চৎথনবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা অতোপ্পা শেনবা চহি অহুম (শেনবা চহি ২০১৭-১৮দগী হৌরগা ২০১৯-২০ ফাওবা)গীদমক্তা ইন্দিয়ন ইন্সতিত্যুৎ ওফ কোর্পোরেৎ এফিয়র্স (আইআইসিএ)কী স্কিম মখা চৎথনবা অমসুং ইন্সতিত্যুৎতা লুপা কোতি ১৮গী তেংবাং পীননবা মখোয়গী অয়াবা পীখ্রে। মসিনা শেনবা চহি ২০১৯-২০গী অরোইবা ফাওবদা ইন্সতিত্যুৎ অসি মরোমদোম লেপচবা ঙম্লগনি। শাফুঃ • কোর্পোরেৎ গবর্নেন্সকী মরু ওইবা লমশিংদা পাব্লিক অমসুং প্রাইবেৎ সেক্তরগী পার্তনরশিপ্না ইন্সতিত্যুৎনা পাইখৎলিবা ত্রেনিং প্রোগ্রামশিং, রিসর্সকী থবক-থৌরমশিং অমসুং প্রোজেক্তশিংগী স্কিল চাওখৎহল্লগনি অমসুং মসিনা মরম ওইদুনা মহৈরোইশিংনা থবক ফংবা অমসুং প্রোফেস্নেল ওইবসু হেনগৎহল্লগনি। • ইন্সতিত্যুৎকী মরু ওইবা পান্দম মসিগী রিসোর্স অমসুং রেভিন্যু হেনগৎহন্দুনা কোর্পোরেৎ লোশিংগী লমদা মশক্নাইবা ইন্সতিত্যুৎ অমা ওইহনবনি। • মসিগী ৱাখল্লোন অসি শাগৎলি মদুদি আইআইসিএ অসি লৈবাক্কী মরু ওইবা ইন্সতিত্যুৎ অমা ওইগনি মসিনা মরম ওইদুনা মসি চাওখৎ-থৌরাংগী এঞ্জিন ওইগনি, মদুনা শেনমিৎলোনগী থবক-থৌরমসু পাকথোক-চাওথোকহল্লগনি। • প্রোফেস্নেলগী মতিক মঙমদা অহোংবা পুরকপদা মীরমগা লোইননা হেনগৎলক্লিবা কোর্পোরেৎ সেক্তরদা থবক পীবগী তাঞ্জা ফংহনবদা প্রোফেস্নেলশিংগী মতেং চংবগী ওইথোকপসু লৈ। য়ুম্ফমঃ আইআইসিএদা নেস্নেল ফাউন্দেসন ফোর কোর্পোরেৎ সোসিএল রেস্পোন্সিব্লিতী (এনএফসিএসআর) অসি কোর্পোরেৎ সোসিএল রেস্পোন্সিব্লিতী (সিএসআর)গী থৌদাংনি। ফাউন্দেসন অসি কম্পেনী এক্ত, ২০১৩গী অনৌবা ৱারোলগী মতুং ইন্না দিজাইন তৌখিবনি। এনএফসিএসআর অসি খুন্নাইগী ওইবা শরুক য়াবগী মাইকৈদা ওরিয়েন্তেদ, সিএসআরগী লমদা কোর্পোরেৎশিংগা লোইননা শরুক য়ামিন্নবদা তোঙান তোঙানবা থবক-থৌরম কয়া পাংথোক্লি। আইআইসিএ অসি তোঙান তোঙানবা পোলিসী মেকরশিং, রেগুলেতরশিং য়াওনা কোর্পোরেৎকী লমগা মরি লৈনবা লমশিংদা থবক তৌরিবা তোঙান তোঙানবা স্তেকহোল্দরশিংগীদমক্তা মরৈ থাংবা ৱারেপ লৌবদা মতেং পাংননবা থিঙ্ক তেঙ্ক অমসুং লৌশিং অমসুং দেতাগী পুক্কৈ অমনি। মসিনা কোর্পোরেৎ লো, কোপোরেৎ গবর্নেন্স, সিএসআর, একাউন্তিং স্তেন্দর, ইনবেস্তর এজুকেসন্নচিংবা লমশিংদা স্তেকহোল্দরশিংদা সর্বিসশিং পীরি। আইআইসিএগী তোঙান তোঙানবা থবক-থৌরমশিংনা অহানবা মীরোলগী ইন্ত্রপ্রিনরশিং অমসুং অপীকপা ললোন ইতিক তৌবশিংদা মল্তি-দিসিপ্লিনরী স্কিল পীনবগীদমক্তা মতেং পাংলি মরমদি মখোয়দা শিল্লাংবা, কাংলোন, একাউন্তেন্সীনচিংবা লমদা তোঙান্না অখঙ-অহৈশিং হাপ্পগী পাঙ্গল লৈতে।
পি.এম.না মহাশিবরাত্রিদা মীয়ামদা য়াইফ পাউজেল পীখ্রে

প্রধান মন্ত্রী, শ্রী নরেন্দ্র মোদীনা মহাশিবরাত্রিগী থৌরমদা মীয়ামদা য়াইফ-পাউজেল পীখ্রে ত্বীত অমদা, প্রধান মন্ত্রীনা হায়খি; “মহাশিবরাত্রিগী য়াইফরবা থৌরম অসিদা নখোয় ময়ামদা য়াইফ-পাউজেল পীরি। লাই ময়ামগী লাই মহাদেবনা ময়াম পুম্নমকপু থৌজানবীবা ওইরসনু। ওম নম: শিৱায়।”
পি.এম.না  তেলঙ্গনাগী মীয়ামদা স্তেৎহুদ দেগী য়াইফ-পাউজেল পীখ্রে; আন্ধ্র প্রদেশকী মীয়ামদা য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা তেলঙ্গনাগী মীয়ামদা স্তেৎহুদ দেগী য়াইফ-পাউজেল পীখ্রে। প্রধান মন্ত্রীনা আন্ধ্র প্রদেশকী মীয়ামদসু য়াইফ-পাউজেল পীখ্রে। প্রধান মন্ত্রীনা হায়, “তেলঙ্গনাগী মীয়ামদা স্তেৎহুদ দেগী য়াইফ-পাউজেল পীজরি। স্তেৎ অসিগী মীয়াম্না সেক্তর মখল কয়াদা খুমাঙ চাউশিন্না চংশিল্লি। স্তেৎ অসিনা ভারতকী চাউখৎপগী মায়ওনদা কান্নরবা শরুক কয়া য়ারি। ঐনা তেলঙ্গনা মীয়ামগী চাউখৎ খোঙজেল অমদি নুংঙাই য়াইফনবগীদমক থৌনীজরি। আন্ধ্র প্রদেশকী মীয়ামদা য়াইফ-পাউজেল পীজরি। শুবা-নোমবা কনবা অমদি থৌনা অনি অসি লমদমসিগী নাৎকা তুনা চৎমিন্নরি। ভারতকী চাউখৎ খোঙজেলদা স্তেৎ অসিগী শক্লোন অসি য়াম্না মমল লৈনা লৌরি। স্তেৎ অসিগী মীয়ামদা মখোয়গী তুংদা লাক্কদবশিংগীদমক খ্বাইদগী ফবা ওইরসনু হায়না য়াইফ-পাউজেল পীজরি।”
পি.এম.না মাল্দিব্সকী রাস্ত্রপতি ঐচ.ই. ইব্রাহিম মোহমদ সোলিহগী মফমদা মায় পাক্না সর্জরী পাঙথোকখিবগী য়াইফ-পাউজেল পীখ্রে

প্রধান মন্ত্রী শ্রী নরেন্দ্র মোদীনা মালদিব্সকী রাস্ত্রপতি ঐচ.ই. ইব্রাহিম মোহমদ সোলিহগী মফমদা মায় পাক্না সর্জরী পাঙথোকখিবগী অমদি থুনা ফগৎলক্নবগী য়াইফ-পাউজেল পীখ্রে‍। মালদিব্সকী রাস্ত্রপতিগী ত্বীত অমগী পাউখুমদা, প্রধান মন্ত্রীনা হায়খি; “ঐনা রাস্ত্রবপি @ibusolih গী মফমদা মায় পাক্না সর্জরী পাঙথোকখিবগী অমদি থুনা ফগৎলক্নবগীদমক য়াইফ পাউজেল পীজরি” মালদিব্সকী রাস্ত্রপতি ঐচ.ই. ইব্রাহিম মোহমদ সোলিহনা প্রধান মন্ত্রী শ্রী নরেন্দ্র মোদীবু মাগী য়াইফ-পাউজেলগীদমক থাগৎপা ফোঙদোকখি‍। মালদিব্সকী রাস্ত্রপতিনা ত্বীত তৌরকখিবদা; “প্রধান মন্ত্রী, অদোমগী য়াইফ-পাউজেলগীদমক থাগৎচরি‍।”
পি.এম.না জনুৱারীগী ২৪দা প্রধান মন্ত্রী রাস্ত্রিয়া বাল পুরস্কার এৱার্দীশিংগা ৱারী-ৱাতাই শানরগনি অহানবা ওইনা, এৱার্দিশিং অদুনা ব্লোকচেন তেক্নোলোজী শিজিন্নদুনা দিজিতেল সার্তিফিকেশিং ফংলগনি

প্রধান মন্ত্রী, শ্রী নরেন্দ্র মোদীনা ভীদিও কনফরেন্সিংগী খুত্থাংদা ২০২২গী জনুৱারী ২৪দা নুংথিলগী পুং ১২ তাবা মতমদা প্রধান মন্ত্রী রাস্ত্রিয়া বাল পুরস্কার (পি.এম.আর.বি.পি.) এৱার্দীশিংগা লোইননা ৱারী-ৱাতাই শানরগনি। ব্লোকচেন তেক্নোলোজী শিজিন্নদুনা চহি ২০২২ অমসুং ২০২১গীদমক্তা পি.এম.আর.বি.পি. এৱার্দীশিংদা দিজিতেল সার্তিফিকেতশিং পীথোক্লগনি। মসিগী তেক্নোলোজী অসি অহানবা ওইনা এৱার্দিশিংগী সার্তিফিকেতশিং পীথোক্নবগীদমক্তা শিজিন্নরগনি। ভারত সরকারনা কেতেগোরী তরুক্তা মীং ওইনা পল্লবদা ইন্নোভেশন, সোসিয়েল সার্বিস, স্কোলাস্তিক, স্পোর্তস, আর্তস অমসুং কলচর অমসুং ব্রেবরীদা ময়ামদগী থোইদোক-হেন্দোকপা এচীবমেন্ত লৈখিবা অঙাংশিংদা পি.এম.আর.বি.পি. এৱার্দ অসি পীদুনা লাক্লি। হন্দক্কী চহিদি, লৈবাক অসিগী মফম খুদিংমক্তগী অঙাং ২৯, বাল শক্তি পুরস্কারগী তোঙান-তোঙানবা কেতেগোরীশিংগী মখাদা পি.এম.আর.বি.পি.-২০২২গীদমক্তা খনগৎখি। এৱার্দীশিং অদুনা রপব্লিক দে পেরেদতসু চহি খুদিংগী শরুক য়াই। পি.এম.আর.বি.পি.গী এৱার্দী খুদিংমক্তা মেদল অমা, শেলগী মনা ওইনা লুপা লাখ ১ অমসুং সার্তিফিকেত পী। শেলগী মনা অদু পি.এম.আর.বি.পি. ২০২২গী মাইপাক্লবশিং অদুগী একাউন্তশিংদা ত্রান্সফর তৌরগনি
প্রধান মন্ত্রীনা কেনিয়াগী হান্নগী প্রধান মন্ত্রী হিজ এক্সিলেন্সী রাইলা অমোলো ওদিনগাগা উনখ্রে

প্রধান মন্ত্রী শ্রী নরেন্দ্র মোদীনা ঙসি কেনিয়াগী হান্নগী প্রধান মন্ত্রী হিজ এক্সিলেন্সী রাইলা অমোলো ওদিনগাগা উনখ্রে। প্রধান মন্ত্রীনা ত্বীৎ তৌখি: “কেনিয়াগী হান্নগী প্রধান মন্ত্রী ঐহাক্কী মরূপ হিজ এক্সিলেন্সী রাইলা অমোলো ওদিনগাবু তরাম্না ওকচবদা নুংঙাইবা ফাওই। ভারত অমসুং কেনিয়াগী মতাংদা মহাক্কা লোয়ননা ঐহাক্কী হৌখ্রবা খন্ন-নৈনখিবশিং অদু ঐহাক্না নৌহৌনা নিংশিংলি। ভারত অমসুং কেনিয়ানা নাকল অনিগী ওইবা অচেৎপা মরীশিং থম্লি অমদি ঐখোয়গী মরী অসি মখা তানা চেৎশিলহন্নবা ঐখোয়না তরাম্না ওকলি।”
প্রধানমন্ত্রীনা আইতিবিপিগী রাইজিং দেদা নুংঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা আইতিবিপিগী রাইজিং দেদা আইতিবিপিগী ইমুং-মনুংদা নুংঙাইবা ফোংদোকখ্রে। প্রধানমন্ত্রীনা হায়খি, “আইতিবিপিগী ইমুং-মনুংদা মখোয়গী রাইজিং দে অসিদা নুংঙাইবা ফোংদোকচরি। ফোর্স অসিনা মখোয়গী থৌনা ফবা অমসুং মীওই লোনচৎকী পাম্বৈনা মশামক্কী মিংচৎ শেমজরি। আইতিবিপিনা হিমালয় অমসুং হৈথোই-শিংথোইরবা অৱাংবা মফমগী থবক থৌরমশিংগা লোইননা অখন্নবা মরি অমগীদমক লেপ্লি।”
নেস্নেল হাউসিং বেঙ্ক এন ঐচ বিদা আর বি আইগী লুপা ক্রোর ১৪৫০গী সেয়র কেপিতেল পুথোকপা মন্ত্রীমন্দলনা য়ারে

রিজর্ব বেঙ্ক ওফ ইন্দিয়া (আর বি আই)দা নেস্নেল হাউসিং বেঙ্ক(এন ঐচ বি)না লুপা ক্রোর ১৪৫০গী সবস্ক্রাইব সেয়র কেপিতেলগী ফেস ভেল্যু পীবা মন্ত্রীমন্দলনা য়ারে অমসুং ২০১৮দা এন ঐচ বি এক্ত, ১৯৮৭ শেমদোকপা য়ারে। কান্নবা: এন ঐচ বি অসি লৈবাক অসিদা হাউসিং ফাইনান্স ইন্সতিত্যুসনশিং য়োকখৎনবা লৈবা মরুওইবা এজেন্সী অমনি। সরকারদা মপু ওইহল্লবা মতমদা এন ঐচ বিগী হোলসেল ফাইনান্সিংগী থবক অসি মপাঙ্গল কনখৎলক্কনি অমসুং হাউসিং ফাইনান্সিং কম্পেনীশিং ফন্দ পীবা হেনগৎলক্কনি। আর বি আইনা মপু ওইরম্বদগী সরকারদা শীন্নরকপা অসিনা আর বি আইনা বেঙ্কিংগী রিগুলেতরগী থৌদাং লৌবা অমসুং এন ঐচ বিগী মপু ওইরম্বা অদু খাইদোক্নরগনি। চংগদবা শেনফম: চংগদবা লুপা ক্রোর ১,৪৫০গী শেনফম অসি ২০১৮-১৯গী ক্রোস বজেৎতরী সপোর্তনা পুথোক্কনি। কান্নবা ফংগদৌরিবনা আর বি আই অমসুং হাউসিং সেক্তরনি। নুংগী ৱারোল: এন ঐচ বি অসি নেস্নেল হাউসিং বেঙ্ক এক্ত, ১৯৮৭ (১৯৮৭কী সেন্ত্রেল এক্ত নম্বর ৫৩)গী সংসদকী এক্ত অমগী মখাদা ১৯৮৮দা ওল ইন্দিয়া ফাইনান্সিয়েল ইন্সতিত্যুসন (এ আই এফ আই) অমা ওইনা লিংখৎখিবনি। মসি লোকেল অমসুং রিজনেল লেবেলদা হাউসিং ফাইনান্স ইন্সতিত্যুৎশিং য়োকখৎনবা লিংখৎপা মরুওইবা এজেন্সী অমনি। হৌজিক এন ঐচ বিগী কেপিতেল অসি লুপা ক্রোর ২,০০০নি অমসুং মসিগী মনুংদা লুপা ক্রোর ১৪৫০না আর বি আইনা পুথোকপনি। হৌজিক কেপিতেল অসি আর বি আইনা মপুংফানা পুথোক্লি। মখা তানা হায়রিবা শেনফম অসি আর বি আইদা পীরবা মতুংদা, এন ঐচ বি অসি কেন্দ্র সরকারগী ওইরগনি।
প্রধান মন্ত্রীনা প্রধান মন্ত্রী শ্রম যোগী মান-ধন  (পি.এম.-এস.ৱাই.এম.)  য়োজনা হৌদোকখ্রে

প্রধান মন্ত্রী শ্রী নরেন্দ্র মোদীনা ঙসি গুজরাতকী বস্ত্রালদা প্রধান মন্ত্রী শ্রম যোগী মান–ধন (পি.এম.-এস.ৱাই.এম.) য়োজনা হৌদোকখ্রে। মহাক্না খনগৎলবা বেনেফিসরীশিংদা পি.এম.-এস.ৱাই.এম. কার্দশিংসু য়েন্থোকখি। লৈবাক্কী মফম কয়াদা লৈরিবা কমন সর্বিস সেন্তর লাখ অহুমদা শিন্মী কোতি অনি হেনবনা ভিদিও কনফরেন্সকী থোংদা হৌদোকপগী থৌরম অসিগী সাখি ওইখি। মসিবু পুৱারী ওইরবা নুমীৎ অমগুম ফোংদোক্লদুনা প্রধান মন্ত্রীনা লৈবাক অসিদা লৈরিবা য়ামখ্রবা অনওর্গনাইজ সেক্তরগী শিন্মী কোতি নিফুনিথোয়দা পি.এম.-এস.ৱাই.এম. কত্থোকখি। স্কিম অসিনা, মমিং চল্লবা অনওর্গনাইজ সেক্তর ৱার্করশিংবু মখোয়না অহল ওইরক্লবা মতমদা থাগী পেন্সন ওইনা লুপা ৩০০০ ফংহল্লগনি হায়না প্রধান মন্ত্রীনা ফোংদোকখি। লৈবাক অসিনা নীং তম্লবা মতুংদগী ইনফোর্মেল সেক্তরদা মথৌ তৌরিবা শিন্মী কোতি কয়াদা মীৎয়েং থম্দুনা অসিগুম্লবা স্কিম অমা হৌদোক্লিবা অসি মসিনা অহানবনি হায়না প্রধান মন্ত্রীনা মখা তাখি। প্রধান মন্ত্রীনা পি.এম.-এস.ৱাই.এম.গী কান্নবশিং অদু শন্দোক্না তাকখি। বেনেফিসরীশিংনা পুথোক্লিবা শেনফম অদুগা মান্নবা শেনফম কেন্দ্র সরকারনা পুথোক্কনি হায়না প্রধান মন্ত্রীনা হায়খি। মহাক্না থাদা লুপা ১৫০০০দগী তানা মশাগী শেন্থোক লৈবা অনওর্গনাইজ সেক্তরগী শিন্মীশিংবু মনাক নকপদা লৈবা কমন সর্বিস সেন্তরশিংদা মিং চন্নবা আপিল তৌখি। প্রধান মন্ত্রী মোদীনা হায়খি মদুদি মীং চনবগী থৌওং অসি য়াম্না লায়বা মওংনি, মসিদা আধার নম্বর অমসুং বেঙ্ক একাউন্তকা লোয়ননা মেন্সিল্লবা ফোর্ম অমা খক্তমক পীশিনবা দরকার ওই। কমন সর্বিস সেন্তরনা বেনেফিসরী অমা মীং চনবগী অচংবা মমল অদু কেন্দ্র সরকারনা পুথোক্কনি, মসি দিজিতেল ইন্দিয়াগী জাদুনি হায়না প্রধান মন্ত্রীনা ফোংদোকখি। আয়ুশ্মান ভারত, প্রধান মন্ত্রী জীবন জ্যোতী বিমা য়োজনা, প্রধান মন্ত্রী সুরক্ষা বিমা য়োজনা, প্রধান মন্ত্রী অৱাস য়োজনা, উজ্জ্বলা য়োজনা, সৌভাগ্য য়োজনা অমদি স্বচ্ছ ভারতকুম্বা কেন্দ্র সরকারনা পায়খৎলিবা অনৌবা স্কিম কয়া অসিনা অখন্ননা অনওর্গনাইজ সেক্তরদা থবক তৌরিবা মীওইশিংদা তার্গেৎ তৌরি হায়না প্রধান মন্ত্রীনা ফোংদোকখি। লৈবাক অসিদা লৈরিবা নুপী অমদি অঙাং নুপীমচাশিংগী শক্তি হেঙ্গৎহন্নবা সরকারনা লৌখৎলিবা অনৌবা খোংথাংশিংগী মতাংদসু মহাক্না পনখি। পি.এম.-এস.ৱাই.এম.না আয়ুশ্মান ভারতকী মখাদা ফংহল্লিবা হেল্থ কোভরেজ অমসুং প্রধান মন্ত্রী জীবন জ্যোতী বিমা য়োজনা অমদি প্রধান মন্ত্রী সুরক্ষা বিমা য়োজনাগী মখাদা ফংহল্লিবা লাইফ অমসুং দিসএবিলিতী কোভরেজকা লোয়ননা অনওর্গনাইজ সেক্তরদা থবক তৌরিবা শিন্মীশিংবু মখোয়গী অহল ওইরক্লবা মতমদা সোসিয়েল সেক্যুরিতী কোভর তৌরগনি হায়না প্রধান মন্ত্রী মোদীনা ফোংদোকখি। শেঞ্জা–থুমজাগী মায়োক্তা মহাক্কী অচেৎপা ফিরেপ অদু অমুক হন্না ফোংদোক্লদুনা প্রধান মন্ত্রীনা হায়খি মদুদি মহাক্কী সরকারনা মরক্তা লৈবা মীওইশিং অমসুং শেঞ্জা–থুমজা মুথৎনবা অচেৎপা ৱারেপ লৌরে। প্রধান মন্ত্রীনা মতম পুম্নমক্তা মীৎশিং–নাশিংনা লৈরি হায়না মহাক্না মখা তাখি।
প্রধান মন্ত্রীনা গুজরাতকী মোধেরাদা লৈবা মোধেশ্বরী মাতা লাইশঙদা দর্শন অমসুং পুজা পাংথোকখ্রে

প্রধান মন্ত্রী, শ্রী নরেন্দ্র মোদীনা গুজরাতকী মোধেরাদা লৈবা মোধেশ্বরী মাতা লাইশঙদা চত্তুনা মহসি দর্শন অমসুং পুজা পাংথোকখ্রে। প্রধান মন্ত্রীনা মফমসিদা য়ৌরকপদা মহাকপু তরাম্না ওকখি। লাইশঙ মনুংদা লৈরিবা মোধেশ্বরী মাতাগী মুর্তিদা শ্রী মোদীনা মখুৎ লোন্নদুনা ইশ্বরগী থৌজাল নীজখি অমসুং মকোক নোনখি। গুজরাতকী মুখ্য মন্ত্রী, শ্রী ভুপেন্দ্র পতেল অমসুং মেম্বর ওফ পার্লিয়ামেন্ত, শ্রী সি.আর. পাতিলনা প্রধান মন্ত্রীগা লোয়নখি। ঙসিগী অঙনবদা, প্রধান মন্ত্রীনা গুজরাতকী মোধেরাগী মেহসানাদা লুপা করোর ৩৯০০ হেনবগী চাউখৎ-থৌরাংগী প্রোজেক্তশিংগী উরেপ উয়ুং তম্বদা লোয়ননা মীয়ামদসু খুৎশিন্নখি। প্রধান মন্ত্রীনা মোধেরাবু লৈবাক্কী খ্বাইদগী অহানবা ২৪x৭ সোলার পাৱর্দ খুঙ্গংনি হায়না লাউথোকখি।
২০২১গী আই.এফ.এস. ওফিসর ত্রেনীশিংনা প্রধান মন্ত্রীগা উনখ্রে

ইন্দিয়ন ফোরেন সর্ভিস (আই.এফ.এস.)কী ২০২১ বেৎচকী ওফিসর ত্রেনীশিংগা প্রধান মন্ত্রী শ্রী নরেন্দ্র মোদীগা ঙসিগী অঙনবদা লোক কল্যান মার্গ ৭দা উনখ্রে। হরাও তয়াম্না য়াম্না য়াংনা শানখিবা ৱারী অদুদা প্রধান মন্ত্রীনা আই.এফ.এস. ওফিসর ত্রেনীশিংবু সর্ভিস অসি চঙলকখিবগীদমক থাগৎখি অমসুং মখোয়না মালেমগী থাক্তা ভারতকী মহুৎ শিন্নবগী খুদোংচাবা অমা ফংলগনি হায়খি। মখোয়না সর্ভিস অসিদা চঙলকখিবগী মরমশিংগী মতাংদা মহাক্না খন্ন-নৈনখি। ২০২৩বু মালেমগী মিলেৎকী চহিগী মতাংদা ৱারী শারদুনা, মিলেৎপু হেন্না পামহন্দুনা ঐখোয়গী লৌমীশিংদা মতৌ করম্না মখোয়না কান্নবা ফংহনগদগে হায়বগী মতাংদা কুপ্না খন্নখি। মিলেৎশিং অসিনা মতৌ করম্না অকোইবদা শোক্তবা অমসুং হকচাংদা কান্নবা পীবা পোৎলম অমা ওইরিবনো হায়বগী মতাংদা খন্নখি। মহাক্না লাইফ (লাইফস্তাইল ফোর এনভাইরোনমেন্ত)কী মতাংদা ৱারী শাখি অমসুং মতৌ করম্না মীওই অমনা হিংবগী মওং হোংদুনা অকোইবদা কান্নবা ফংহনবা য়াবগে হায়বগী মতাংদসু ফোংদোকখি। ওফিসর ত্রেনীশিং অসিনা হন্দক চহিগী নীংখা তমখিবা নুমিৎকী ৱারোলদা পুথোকখিবা পঞ্চ প্রানগী মতাংদা খন্নখি অমসুং মখোয়বু ফংনবগীদমকা আই.এফ.এস. ওফিসরশিংনা করি তৌবা য়াবগে হায়বদু খঙহনখি। প্রধান মন্ত্রীনা ওফিসর ত্রেনীশিংবু মথংগী চহি ২৫গীদমক মঙম শান্না খন্দুনা থৌরাং তৌনবা, হায়রিবা মতম অসিগী মনুংদা মখোয়না মতৌ করম্না লৈবাক অসিগী চাউখৎনবা হোৎনবা য়াবগে হায়বগী মতাংদা হৌদোকখি।
লচিৎ দিবস্তা পি.এম.না লচিৎ বোরফুকনগী মফমদা ইকাই খুম্নবা উৎখ্রে

প্রধান মন্ত্রী, শ্রী নরেন্দ্র মোদীনা লচিৎ দিবস্তা লচিৎ বোরফুকনগী মফমদা ইকাই খুম্নবা উৎখ্রে। ত্বীৎ অমদা, প্রধান মন্ত্রীনা হায়; “ঙসি, লচিৎ দিবস অসিদা, ঐনা থৌনা ফরবা লচিৎ বোরফুকনগী মফমদা ইকাই খুম্নবা উৎচরি। মহাক অসি থৌনা ফবা অমসুং ইকাই খুম্নবগী লমজিং মৈরা চুখৎপীরম্বা অমদি অসমগী নীংথিজরবা চৎনবী-নাৎপু ঙাকপী শেনবীবা অমা ওইনা পাক-শন্না খঙনৈ। মহাক্না পুম্নমক্কীদমক্তা মান্নবা, অচুম্বা ৱায়েল অমসুং ফিদমগীদমক অচেৎপা ফিরেপ লৌখি।”
পি.এম.না মার্চ ৯দা ময়েক লানা তাক্লবা স্কোলার ২১না খুৎনা ইবা শ্রীমৎ ভগবতগীতাগী শ্লোকাশিং ফোংগদৌরি

প্রধান মন্ত্রী শ্রী নরেন্দ্র মোদীনা মার্চ ৯দা ময়েক লানা তাক্লবা স্কোলার ২১না খুৎনা ইবা ভোল্যুম ১১গী শ্রীমৎ ভগবতগীতাগী শ্লোকাশিং নই দিল্লীগী লোক কাল্যান মার্গতা নুমিদাংৱাইরমগী পুং ৫দা ফোংগদৌরি। জে. অমসুং কে.গী এল.তি. গর্বনর শ্রী মনোজ সিনহা অমসুং দাঃ কারন সিংহশু থৌরম অসিদা শরুক য়াগনি। শ্রীমৎ ভগবতগীতা: য়াম্না তাংনা ফংবা মখল কয়াগী সংস্কৃতকী ময়েক লানা য়াওরবা অশেংবা কেলিগ্রাফী মহৌশাগী ওইনদি শ্রীমৎ ভগবতগীতাদা শিজিন্নরিবা তেক্সশিং অসি কমেন্তরি অমখক্তদা উৎপনি। অহানবা ওইনা, ইন্দিয়াগী স্কোলারশিংনা পাংথোকপা মরুওইবা কমেন্তরি কয়া অমদি খুমাং চাওশিন্নবা অমসুং শ্রীমৎ ভগবতগীতাগী হেন্ন শকখংনবা পুন্না পুথোকপনি। ধর্মার্থ ত্রস্না ফোংবা খুৎনা ইবা, অসি ইন্দিয়ন কেলিগ্রাফীগী থোইদোক হেন্দোকপা মখল অমসুং আর্থ য়াওনা শঙ্কর ভাশ্যাদগীনা ভাসুনুবাদা ফাওবদা ইবনি। দাঃ কারন সিংহ অসি ধর্মার্থ ত্রস, জে. অমসুং. কে.গী চেয়রমেন থ্রস্তিনি।
প্রধান মন্ত্রীনা জুন ৯দা প্রগতি মাইদান্দা বাইওতেক স্তার্ত-অপ এক্সপো-২০২২ শঙ্গাগনি

প্রধান মন্ত্রী, শ্রী নরেন্দ্র মোদীনা জুন ৯গী অয়ুক্কী পুং ১০ তাবা মতমদা নই দিল্লীগী প্রগতি মাইদান্দা বাইওতেক স্তার্ত-অপ এক্সপো- ২০২২ শঙ্গাগনি। মসিগী মতুংদা মহাক্না লৈবাক মীয়ামদা ৱারোল খরা থমগনি। বাইওতেক স্তার্ত-অপ- ২০২২ অসি জুন ৯ অমসুং ১০দা পাংথোক্কদবা নুমিৎ নিনিগী থৌরম্নি। থৌরম অসি বাইওতেক্নোলোজী বিভাগ অমসুং বাইওতেক্নোলোজী ইন্দস্ত্রী রিসর্চ এসিস্তেন্স কাউন্সিল (বি.আই.আর.এ.সি.)না শীনবনি। বি.আই.আর.এ.সি. শেমখিবা চহি ১০ মপুং ফাবগীদমক্তা থৌরম অসি পাংথোকপনি। এক্সপো অসিগী থীম্না “বাইওতেক স্তার্ত-অপ ইন্নোভেসনঃ আত্মানির্ভর ভারতকী মাইকৈদা” হায়বসিনা ওইগনি। এক্সপো অসিনা ওন্তোপ্রিনর, ইনভেস্তর, ইন্দস্ত্রীগী লুচিংবা, সাইন্তিস্ত, রিসর্চর, বাইও-ইনক্যুবেতর, মেন্যুফেকচরর, রিগ্যুলেতর, সরকারগী ওফিসিএলনচিংবা কয়াবু শম্নহন্নবা প্লেৎফোরম অমা ওইনা মথৌ তৌগনি। এক্সপো অসিদা চাউরাক্না স্তোল ৩০০ লৈগনি অমসুং মখোয়না হীরম কয়া অমগী মনুংদগী হেল্থকেয়র, জীনোমিক্স, বাইওফার্মা, লৌউ-শিংউ, ইন্দস্ত্রীএল বাইওতেক্নোলোজী, ৱেস্ত তু ভেল্যু, ক্লীন ইনর্জীগুম্বা লমদা বাইওতেক্নোলোজী শিজিন্নবগী থৌওং কয়া উৎকনি।
প্রধান মন্ত্রী অমসুং ম্যানমারগী স্তেৎ কাউন্সিলর দো ঔং সান সু চীগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ২০২০গী এপ্রিল ৩০দা রিপব্লিক ওফ দি য়ুনিয়ন ওফ ম্যানমারগী স্তেত কাউন্সিলর দো ঔং সান সু চীগা লোয়ননা তেলিফোন্দা ৱারী শানখ্রে। লুচিংবশিংনা দোমেস্তিক অমসুং রিজনেলগী ৱাফমদা হৌজিক ওইরিবা কোবিদ-১৯গী হিরমদা খন্ন-নৈনখি অমদি লাইচৎ অসি শন্দোরকপা থিংনবা লৌখৎলিবা খোঙথাংশিংদা অমনা অমদা পাউদমখি। ভারতকী ‘নাইবরহুদ ফার্সত পোলিসী’গী মরুওইবা য়ুম্বী অমগুম ম্যানমারগী মরুওইবা অদু ফোংদোক্লদুনা প্রধান মন্ত্রী মোদীনা কোবিদ-১৯গী হকশেল অমসুং ইকোনোমিক ইম্পেক্ত হন্থহন্নবগীদমক ম্যানমারদা পীবা য়াবা তেঙবাং পুম্নমক পীনবা ভারতনা থৌরাংলিবা অদু ফোংদোকখি। প্রধান মন্ত্রীনা হৌজিক ভারত্তা লৈরিবা ম্যানমারগী নাগরিকশিংগীদমক ভারত সরকারনা পীবা য়াবা তেঙবাং পুম্নমক পীগনি হায়না থাজবা পীখি অমদি ম্যানমারদা লৈরিবা ভারতকী নাগরিকশিংদা ম্যানমার ওথোরিতীনা তেঙবাং পীবগীদমক স্তেত কাউন্সিলরবু থাগৎপা ফোংদোকখি। লুচিংবশিংনা কোবিদ-১৯না ওইহল্লক্লিবা হৌজিক্কী অমসুং তুংগী শিংনবশিং মায়োক্ননবগীদমক মখা তানা পাউ ফাওনবা অমসুং পুন্না থবক তৌমিন্নবদা য়ানখি।
রাজ্য অসি শেমখিবা নুমিৎতা প্রধান মন্ত্রীনা কেরলাদা য়াইফ-পাউজেল পীরি

রাজ্য অসি শেমখিবা নুমিৎতা ঙসি প্রধান মন্ত্রী শ্রী নরেন্দ্র মোদীনা কেরলাগী মীয়াম তরাম্না ওক্লি। স্তেত রিওর্গনাইজেসন এক্তকী মখাতা, ১৯৫৬কী নবেম্বর ১দা রাজ্য অসি শেমখিবনি। মহাক্না হায়খি, “কেরলা পিরাভী নুমিৎতা ঐগী কেরলাগী ইচিন-ইনাওশিং অমসুং ইচল-ইচেশিংদা য়াইফ-পাউজেল পীজরি। লৈবাক অসিগীদমক রাজ্য অসিগী মীয়াম্না শিংথাবা য়াবা মতেং পাংলি। রাজ্য অসিগী মীয়াম হরাওবা অমসুং নুংঙাইবা ওইরসনু”।
প্রধান মন্ত্রীনা মনিপুরগী ৫০শুবা স্তেতহুদ নুমিত্তা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা মনিপুরগী ৫০শুবা স্তেতহুদ নুমিৎ অসিদা মনিপুরগী মীয়াম্বু থাগৎখ্রে। থৌরম অসিদা ৱা ঙাংবদা, মহাক্না অসিগুম্লবা নীংথিরবা খোঙচৎ অসিদা তেংবাংদুনা কত্থোকখিবা অমসুং মশাগী থৌদাংনি খন্না হোৎনখিবা মীয়ামগী মফমদা ইকায় খুম্নবা উৎখি। মনিপুরগী পুৱারীগী অকা অকুমগী মতমদা মীয়ামগী নীংহন্নদবা অমসুং অমত্তা ওইবগী মতৌবু মহাক্না মখোয়গী মপাঙ্গলনি হায়খি। লমদম অসিগী মীয়ামগী অপাম্ববু হকথেংননা খঙনবা হোৎনখিবনা লমদম অসিগী মীয়াম্বু হেন্না নীংথিজনা খঙবা ঙমহনখি অমসুং মসিনা রাজ্যসিগী শিংনবশিংগী ৱারোইশিন পুথোকপা ঙমহনখি হায়না মহাক্না অমুক্কা হন্না নীংশিংখি। মনিপুরগী মীয়াম্না খ্বাইদগী হেন্না পাম্লিবা শান্তি লৈনা হিংবসু হৌজিক্তি ঙম্লগনি হায়না মহাক্না নুংঙাইবা ফোংদোকখি। “মনিপুরনা শান্তি অমসুং বন্ধ-ব্লোকেদতগী নীংতম্বা ফংফম থোকই”, হায়না মহাক্না ফোংদোকখি। প্রধান মন্ত্রীনা মনিপুরবু লৈবাক্কী স্পোর্তকী পাৱরহাউস অমা ওইহন্নবা সরকারনা খোঙফম চেৎলি হায়না ফোংদোকখি। মনিপুরগী মচানুপা অমসুং মচানুপীশিংনা শান্ন-খোৎনবগী হীরমদা লৈবাক্কী মিংচৎ কয়া পুরকখ্রে অমসুং মখোয়গী থৱাই য়াওবা অমসুং মতিক লৈবশিংবু য়েংলদুনা ভারতকী অহানবা স্পোর্ত য়ুনিভর্সিতীসু রাজ্য অসিদা লিংখৎখ্রে হায়না মহাক্না ফোংদোকখি। মনিপুরগী নহাশিংনা স্তার্ত-অপকী হীরমদা মায় পাকপা ফংলিবসিগী মতাংদসু মহাক্না পনখি। লোকেল হেন্দিক্রাফপু খুমাং চাউশিলহন্নবা মনিপুর সরাকরনা হোৎনরিবসিগী মতাংদসু মহাক্না মিৎয়েং চঙখি। প্রধান মন্ত্রীনা অৱাং নোংপোকপু এক্ত ইস্ত পোলিসীগী খ্বাইদগী মরু ওইবা মফম ওইহনবগী পান্দম অসিদা মনিপুরগী অচৌবা থৌদাং লৈরিবা অসিবুসু মিৎয়েং চঙখি। মনিপুরনা ‘দবল ইঞ্জিন সরকার’ অসিগী মখাদা রেলৱেগুম্বা মতম কুইনদগী পাম্নরক্লবা খুদোংচাবা কয়া ফংলি হায়না মহাক্না ফোংদোকখি। জিরিবাম-তুপুল-ইম্ফাল রেলৱে লাইন য়াওনা লুপা করোর লিশিং কয়াগী কন্নেক্তিবিতী প্রোজেক্ত কয়াসু হৌজিক রাজ্যসিদা থবক চত্থরি। মসিগা মান্নবা ওইনা, ইম্ফাল এয়রপোর্তনা মালেমগী থাক্তা চনখিবগা লোয়ননা দিল্লী, কোলকতা অমদি বেঙ্গালুরু অমসুং অৱাং নোংপোক্কা লৈনরিবা কন্নেক্তিবিতীসু য়াম্না ফগৎলে। মনিপুরনা ভারত-ম্যানমার-থাইলেন্দ ত্রাই-লেতরেল হাইৱে অমসুং লমদমসিদা লৈরক্কদৌরিবা করোর লিশিং ৯গী নেচরেল গ্যাস পাইপলাইন অসিদগী কান্নবা কয়া ফংলগনি। রাজ্যসিগী চাউখৎ-থৌরাংগী লম্বীদা লৈরম্বা অপনবা খুদিংমক লৌথোকখ্রে অমসুং মথংগী চহি ২৫ অসিদি মনিপুরগী চাউখৎ-খোঙথাংগী অমৃত কাল ওইরগনি হায়না প্রধান মন্ত্রীনা ফোংদোকখি। রাজ্যসিদা দবল ইঞ্জিনগী গ্রোথ লৈরসনু হায়বা য়াইফ পাউজেলগা লোয়ননা মহাক্কী ৱারোল লোইশিনখি।